25 373 



IL 



Anatomiske Undersøgelser af Kraniets Primordialbrusk 



hos Mennesket. 



idet jeg i denne Del af min Afhandling agter at meddele Resultaterne af mine ana- 

 tomiske Undersøgelser af Primordialbrusken i Menneskets Kranium fra den Tid af, at 

 den hos Fostret er tydelig for det blotte Øie, og indtil Fødselen, maa jeg forudskikke 

 nogle Bemærkninger angaaende Bestemmelsen af Fostrenes Alder. Ligesom det nyfødte, 

 fuldbaarne Barn kan afvige betydeligt i Henseende til Størrelse (Længde) og Vægt, saaledes 

 fremtræde lignende Afvexlinger hos Fostre af enhver Alder, og om man end kan opstille 

 visse Middelforhold, er den nøiagtige Bestemmelse af et Fosters Alder i de enkelte Tilfælde 

 altid vanskelig. Hertil bidrager først Usikkerheden i Bestemmelsen af Svangerskabets Be- 

 gyndelse; thi selv om man har sikkre Udgangspunkter i Menstruationens sidste Indtræden og 

 Tiden for en bestemt Coitus, bliver der dog altid et Spillerum af flere Uger, hvilket natur- 

 ligvis for meget unge Fostre er af større Betydning end for ældre. Og dernæst gjør der 

 sig selv blandt ældre Fostre, hvis Alder man efter de nævnte Momenter med temmelig stor 

 Sandsynlighed har kunnet bestemme, meget betydelige Afvexlinger gjældende i Størrelses- 

 forholdene, uden at man kan angive Aarsagen dertil. Vi træffe det Samme blandt Dyrene; 

 saaledes kan der i et og samme Kuld af Svinefostre findes saa stor Forskjel, al nogle 

 Fostre kun er halvt saa store som andre. 



Jeg slog derfor ind paa en anden Vei for at faae en fuldstændig Række af Fostre 

 af forskjellig Størrelse, idet jeg kun tog Hovedets Størrelse i Betragtning og maalte dets 

 største Længde- og Tverdiameter. Men Erfaringen viste mig snart, at den Størrelsesrække, 

 jeg erholdt, og hvis sidste Udtryk maatte søges i Forbeningens Grad, ikke absolut, men 

 kun tilnærmelsesvis kunde erstatte en Aldersrække. Hovedets Størrelse svarer ikke altid til 

 Fostrets, et Forhold, der som bekjendt ogsaa viser sig blandt nyfødte Børn; selv Brachy- 

 og Dolichocephalie vise sig afvexlende allerede blandt Fostre af forskjellig Alder. Jeg har 

 ogsaa prøvet, om man ikke paa anerkjendt gode Afbildninger af menneskelige Fostre kunde 

 bestemme deres Alder efter Hovedets Diametre, men blev fuldstændigt skuffet. Hos Hunter*) 



1) Om W.Hunters (Anatomia uteri humani gravidi 1774) Afbildninger siger Sômmering (kones em- 

 bryonum humanarum 1799) i Fortalen Pag. 1: .Omnibus numeris absolutas el splendidissimas tabulas 



